
Partido Komunista ng Pilipinas (PKP) kay 

Crispin “Ka Bel” Beltran, dakilang bayani ng 
internasyunal na kilusang proletaryo, ng pandaig- 
digang kilusang anti-imperyalista, ng militan- 
teng kilusang manggagawa sa Pilipinas, ng ma- 
sang anakpawis at sambayanang Pilipino. Sina- 
saluduhan siya ng buong Partido Komunista ng 
Pilipinas at ng rebolusyonaryong kilusang pinamu- 
munuan nito bilang mahusay at magiting na proleta- 
ryong lider. 

Ang kanyang pagpanaw noong Mayo 20, 2008 sa 
edad na 75 ay ipinagdadalamhati ng lahat ng inaapi. 
Kasama ang buong sambayanan, lubos na nakikiramay 
ang PKP sa kanyang asawang si Ka Osang at sa buong 
pamilya, mga kaibigan at sa lahat ng nakabalikat ni- 
ya sa pakikibaka. Kaalinsabay nito, ipinagdiriwang ng 
mamamayang Pilipino ang mga tagumpay na nakamit 
nila sa pakikibaka kasama si Ka Bel. Nagbibigay ang 
mga ito ng malaking inspirasyon, katatagan at kasig- 
lahan sa pagpapatuloy ng kanilang mga pakikibaka. 

Nanalaytay sa mga ugat ni Ka Bel ang dugo ni Gat 
Andres Bonifacio at lahat ng bayaning rebolusyona- 
ryong Pilipino. Tulad ng ating mga rebolusyonaryong 
ninuno, inialay ni Ka Bel ang lahat sa pagsusulong ng 
interes ng masang anakpawis at buong sambayanan 
laban sa pang-aapi, pagsasamantala at pambubusabos 
ng mga dayuhan, mga gahaman at mga tirano. Ibini- 
gay niya ang kanyang buong buhay at lahat ng maka- 
kaya sa pagsusulong ng pakikibaka ng uri, ng masang 
anakpawis at ng mamamayan sa Pilipinas at buong da- 


igdig. 


Pronto kon na parangal ang iginagawad ng 


Sa harap man ng maraming kahilapan at pagsu- 
bok, di kailanman nabawasan ang kanyang katatagan 
at kasigasigan sa pagtataguyod sa interes ng mga 
kauri at ng buong sambayanan, at sa kanilang hang- 


arin para sa isang malaya, makatarungan at 
masaganang kinabukasan. Sa piketlayn man o sa 
Kongreso, sa lansangan man o sa bukirin, sa mga rali 
o sa mga umpukan, si Ka Bel ay palaging isang man- 
dirigmang tunay na matatag, mapangahas at masiga- 
sig sa pagsusulong ng laban para sa pambansang ka- 
layaan, demokrasya at sosyalismo. 

Sa murang edad, nagsilbi siya bilang kuryer ng 
mga patriyotikong pwersang gerilya laban sa mga ma- 
panakop na pwersang Hapones noong Ikalawang Dig- 
maang Pandaigdig. Noong kanyang kabataan, nagsaka 
siya at malao'y namasukan bilang dyanitor, gasoline 
boy, mensahero at drayber ng bus at taksi. 

Sa edad na 20, kasama ang kanyang kapwa mga 
drayber sa Yellow Taxi Driver's Union, naglunsad sina 
Ka Bel ng welga laban sa di makatarungang pamama- 
lakad ng kumpanya. Tatlo ang namatay at marami ang 
nasugatan nang malupit na buwagin ng mga pulis ang 
piketlayn. 

Kinilala ng mga kapwa manggagawa ang tapang, 
katatagan at militansya ni Ka Bel. Inihalal siyang pi- 


nuno ng unyon. Isa rin si Ka Bel sa 
mga naging pangunahing organisa- 
dor ng Amalgamated Taxi Drivers 
Federation, at nagsilbi siyang pre- 
sidente nito noong 1955-1963. 
Noong panahon ng matinding anti- 
komunistang panunugis at panunu- 
pil sa hayag na demokratikong ki- 
lusan noong dekada 1950, matatag 
na tumindig si Ka Bel laban sa 
pang-aapi. 

Noong 1963-1972, nagsilbing 
bise presidente si Ka Bel ng Confe- 
deration of Labor Unions of the 
Philippines (CLP) na itinayo nila 
nina Felixberto “Ka Bert” Olalia, 
Feliciano Reyes at Cesar Lacarra, 
pawang mga militanteng lider 
manggagawa. Lumahok din siya sa 
pagtatayo ng Philippine Workers 
Congress, Katipunan ng Samahan 
ng mga Manggagawa (KASAMA), 
PACMAP at iba pang organisasyong 
manggagawa. Puspusang nanindi- 
gan ang mga manggagawang pina- 
munuan nila laban sa pang-aapi at 
pagsasamantala ng mga kapitalis- 
ta, at sa mga panunupil ni Marcos 
hanggang sa magpataw siya ng ba- 
tas militar. 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


Hindi natinag si Ka Bel sa pag- 
hahari ng pasistang lagim sa ilalim 
ng diktadurang US-Marcos. Gumam- 
pan siya ng malaking papel sa pag- 
tatayo ng Federation of Unions in 
Rizal at ng Philippine Nationalist 
Labor Organization (PANALO) na 
malao'y natransporma sa Alliance 
of Nationalist Genuine Labor Orga- 
nizations (ANGLO). Ang mga ito ay 
kabilang sa paghahanda sa pagta- 
tayo noong 1980 ng sentro ng tu- 
nay, palaban, anti-imperyalista at 
militanteng kilusang paggawa sa 
Pilipinas--ang Kilusang Mayo Uno 
(KMU). Si Ka Bel ang nagsilbing 
unang pangkalahatang kalihim ng 
KMU katuwang ng unang tagapa- 
ngulo nitong si Ka Bert Olalia. No- 
ong dekada 1980, mabilis na luma- 
wak ang saklaw ng KMU mula 
100,000 tungong kalahating mi- 
lyong manggagawa. 

Lubhang nabahala si Marcos sa 
mabilis na paglakas ng KMU at ng 
kilusang manggagawang pinamu- 
munuan nito. Tinangka niyang sup- 
ilin ang KMU. Noong Agosto 1982, 
ipinaaresto at ipinakinulong niya 
sina Ka Bel at Ka Bert. Patuloy si- 
lang nagsilbing sagisag ng tunay, 
patriyotiko at militanteng kilusang 
paggawa at, maging sa loob ng ku- 
lungan, nagsilbi silang matatag na 
simbolo ng pagtutol sa diktadurang 
US-Marcos. 

Ipinamalas ni Ka Bel ang ta- 
pang at paghihimagsik laban sa 
diktadura nang tumakas siya mula 
sa kanyang mga gwardyang militar 
noong Nobyembre 1984. Umanib 
siya sa armadong rebolusyonaryong 
kilusan sa Central Luzon kung saan 
nakasama siya ng Bagong Hukbong 
Bayan sa masiglang pagmumulat, 
pag-oorganisa at pagmomobilisa 
ng mga magsasaka sa kanayunan. 
“Ka Anto” ang dinala niya noong 
pangalan-sa-pakikibaka, halaw sa 
palayaw ni Crisanto Evangelista, 
dakilang lider manggagawa at ta- 
gapangulong tagapagtatag ng Par- 
tido Komunista ng Pilipinas noong 


1930. Malaki ang naitulong ni Ka 
Bel sa pagpapahigpit ng alyansa ng 
uring manggagawa at magsasaka 
roon. 

Nang mapatalsik si Marcos at 
bahagyang lumuwag ang sitwasyon 
para sa hayag na pagkilos ng ma- 
mamayan, muling naging aktibo si 
Ka Bel sa KMU. Humalili siyang ta- 
gapangulo nito matapos brutal na 
paslangin ng militar noong No- 
byembre 1986 ang noo'y tagapan- 
gulong na si Rolando “Ka Lando” 
Olalia. 

Tumulong din noon si Ka Bel sa 
pagtatayo ng Partido ng Bayan 
(PnB) at isa siya sa pinatakbo ng 
partido para sa Senado noong 
1987. Sa harap ng malupit na kam- 
panya ng karahasan at pandaraya 
ng mga naghaharing bulok na puli- 
tiko at ng pwersang militar, nabigo 
ang kandidatura ni Ka Bel at iba 
pang pinatakbo ng PnB sa pagkase- 
nador. Naging kasapi rin siya ng 
Pambansang Konseho ng Bagong 
Alyansang Makabayan (BAYAN) at 
naging tagapangulo nito noong 
1993-1999. 

Si Ka Bel ay nanatiling tagapa- 
ngulo ng KMU hanggang 2003. Ma- 
karaan ito, itinanghal siyang Chair- 
man Emeritus (Tagapangulong Pan- 
dangal) ng KMU bilang pagkilala sa 
kanyang pamumuno at sa ibinib- 
igay niyang inspirasyon sa mga 
manggagawa. 

Bilang lider--manggagawa, akti- 
bo si Ka Bel sa pagsuporta sa paki- 
kibaka ng mga manggagawa at mga 
aping mamamayan sa bansa at sa 
buong daigdig. Madalas siyang na- 
aanyayahang lumahok sa mga kum- 
perensya sa iba't ibang bansa at 
pandaigdigang porum. Itinaguyod 
niya ang pakikibaka ng pandaigdi- 
gang proletaryado at ang pandaig- 
digang pagkakaisa ng mga aping 
mamamayan laban sa imperyalis- 
tang pandarambong, pambubusa- 
bos at pang-aapi. Nagsilbing unang 
tagapangulo si Ka Bel ng Internat- 
ional League for People's Struggles 

at ng International Coordinating 
Committee nito noong 2001, at na- 
ging Chairman Emeritus nito noong 
2004. 

Nagsilbi rin si Ka Bel bilang bi- 
se presidente ng partidong Bayan 
Muna (BM) noong 2001-2003 at 
umupo bilang isa sa mga kinata- 
wan nito sa Kongreso matapos ma- 
kuha ng BM ang pinakamaraming 
boto sa eleksyong party-list. Na- 
ging unang tagapangulo rin si Ka 
Bel ng partidong Anakpawis nang 
itatag ito noong 2004, at naging 
isa sa mga kinatawanan nito sa 
Kongreso mula 2004-2007 at muli 
mula 2007 hanggang sa kanyang 
pagkamatay. 

Bilang kinatawan sa Kongreso, 
kinilala si Ka Bel sa kanyang mga 
walang sawang pagbatikos sa bulok 
na naghaharing sistema at pagha- 
hari at, sampu ng iba pang progre- 
sibong kinatawan sa Kongreso, sa 
paghahain ng maraming panuka- 
lang batas at resolusyong nagtata- 
guyod sa pambansa at demokrati- 
kong interes ng masang anakpawis 
at sambayanang Pilipino. 

Tampok sa mga inihapag ni Ka 
Bel ang panukalang batas para sa 
P125 dagdag sa arawang minimum 
na sahod ng mga manggagawa na 
pinagtibay sa Kongreso noong 
2007 makaraan ang pitong taong 
pakikipaglaban para rito, pero hi- 
narang ito ni Gloria Arroyo at ibi- 
nalik para patayin ng mga alipures 
niya sa Kongreso. 

Hanggang sa kanyang mga hu- 
ling araw, tuluy-tuloy ang pagtata- 
guyod niya ng panukalang ito lalu- 
na sa harap ng mabilis na paglala 
ng kahirapan at kagutuman bunga 
ng mga maka-dayuhan at anti-ma- 
mamayang patakaran sa ekonomya. 
Noong araw na siya'y mamatay, na- 
katakdang isampa ni Ka Bel, kasa- 
ma ng iba pang progresibong kon- 
gresista, ang resolusyon para alisin 
ang buwis na EVAT sa singil sa ku- 
ryente. Aktibo rin siya sa pagtutu- 
lak ng panukalang Genuine Agrari- 

an Reform Program at pagharang sa 
hakbangin ng rehimeng Arroyo na 
palawigin pa ang huwad at maka- 
asenderong Comprehensive Agrari- 
an Reform Program (CARP). 

Sa loob at labas ng Kongreso, 
tuluy-tuloy at masigasig na nanin- 
digan si Ka Bel laban sa bulok at 
papet na rehimeng Arroyo. Kabi- 
lang siya sa aktibong nagsulong ng 
kasong impeachment laban kay Ar- 
royo noong 2005. Noong Oktubre 
2007, inilantad ni Ka Bel ang pag- 
tatangka ng mga kapartido ni Glo- 
ria Arroyo sa Kongreso na suhulan 
siya at iba pang nasa oposisyon ng 
tig-iilang milyung piso para supor- 
tahan ang huwad na kasong im- 
peachment na magdidiskaril sa 
pagsasampa ng tunay na pani- 
bagong kaso laban kay Arroyo. Pa- 
lagi siyang lumalahok sa mga rali 
at iba pang mga pagkilos sa lan- 
sangan, laluna para sa kapakanan 
ng mga manggagawa at masang 
anakpawis. 

Ginawaran si Ka Bel ng Philippi- 
ne Graphic Magazine ng titulong Fi- 
lipino of the Year noong 2002 bi- 
lang pagkilala sa pagtataguyod ni- 
ya sa kapakanan ng nakararaming 
konsyumer ng kuryente at iba pang 
naghihirap na mamamayang Pilipi- 
no. Iginawad rin ng Philippines 
Free Press ang gayong titulo sa 
kanya noong 2003 bilang pagkilala 
sa pagsusulong niya sa mga interes 
ng masang anakpawis. Taun-taon 
siyang pinarangalan bilang Most 
Outstanding Congressman mula 
2002 hanggang 2005. Hinirang si- 
ya sa Congressional Hall of Fame 
noong 2006. 

Sa kabila ng marami niyang ti- 
nanggap na papuri, si Ka Bel ay na- 
natiling isang matapat at mapag- 
pakumbabang manggagawa, ling- 
kod at mandirigma ng sambayanan. 
Sa loob ng isang institusyon ng bu- 
lok na sistema na pugad ng mga 
bilyunaryo at mga magnanakaw sa 
pondo ng bayan, ni isang sentimo 
ay walang kinuha si Ka Bel para sa 


sarili. Sa isinumite niyang State- 
ment of Assets, Liabilities and Net 
Worth bilang kinatawan sa Kongre- 
so, ang nakalista lamang na “kaya- 
manan” niya ay dalawang barong 
tagalog, ilan pang damit, isang sa- 
lamin sa mata at ilang kabinet. Na- 
matay siya bilang pinakamahirap sa 
lahat ng kongresista. 

Dahil sa ipinamalas na militan- 
sya ni Ka Bel at iba pang mga prog- 
resibong kinatawan sa lansangan, 
sa iba't ibang larangan ng pakiki- 
baka, at maging sa loob ng Kongre- 
so, walang sawa silang ginipit ng 
Malacafilang sa pamamagitan ng 
pagsasampa ng mga gawa-gawang 
kaso. 

Inaresto ng rehimeng Arroyo si 
Ka Bel noong Pebrero 25, 2006 at 
ikinulong nang isa't kalahating ta- 
on. Ang katawan niya ay pinahina 
ng detensyon at kalupitan ng rehi- 
men, kaya't sa ospital na siya naku- 
long. Nakalabas lamang si Ka Bel 
mula sa 15 buwang pagkakakulong 
nang ibasura ng Korte Suprema ang 
napatunayan ang kawalang- 
batayan ng kasong rebelyon isi- 
nampa ng rehimen laban sa kanya 
at mahigit 50 iba pang progresi- 
bong lider at aktibista. 

Pagkalabas mula sa detensyon 
at pagbalik sa Kongreso, kaagad na 
ipinagpatuloy ni Ka Bel ang pagla- 
ban sa rehimeng Arroyo at bulok na 
sistema at ang pagsusulong sa in- 
teres ng masang anakpawis. 

Pumanaw si Ka Bel habang nasa 
kasagsagan ng mahigpit na labanan 
at walang kapaguran pa rin sa paki- 
kibaka sa panunupil, pambubusa- 
bos at pagpapahirap sa ilalim ng re- 
himeng US-Arroyo at buong nagha- 
haring malakolonyal at malapyudal 
na sistema. Sa kabila ng kanyang 
edad at paghina ng katawan, akti- 
bong-aktibo pa rin si Ka Bel sa pag- 
dalo sa mga kumperensya at pulong 
sa loob at labas ng bansa sa hang- 
aring pagtibayin ang pagkakaisa ng 
mamamayang Pilipino at itaas ang 
kanilang militanteng diwa at deter- 

minasyong wakasan ang paghahari 
ng papet, brutal at bulok na rehi- 
meng Arroyo. 

Iniiwan niya sa atin ang isang 
ginintuang pamana ng militanteng 
paglaban. Katulad nina Ka Bert 
Olalia, Ka Lando Olalia, Ka Amado 
Hernandez, Ka Crisanto Evangelista 
at Ka Isabelo delos Reyes at iba 
pang lider-manggagawang Pilipino, 
ang alaala at diwa ni Crispin “Ka 
Bel” Beltran ay habampanahong 
mananatiling nakakintal sa kamala- 


yan ng mamamayang Pilipino. 

Ang kanyang talambuhay ay 
bukal ng inspirasyon. Ang kanyang 
kapakumbabaan at simpleng pamu- 
muhay, tapang at determinasyong 
lumaban ay tanda ng kanyang wa- 
lang pag-iimbot na paglilingkod sa 
masa at malalim na paghahangad 
na baguhin ang lipunan, wakasan 
ang pagsasamantala at itaguyod 
ang pambansang kalayaan at de- 
mokrasya. 

Tulad ng karaniwang anakpa- 


wis, namatay siya habang nagku- 
kumpuni ng kanyang abang pama- 
mahay. Sa buhay at kamatayan, 
huwaran siya ng simple't marangal 
na pamumuhay at katapatan sa 
prinsipyo at pakikibaka. 
Taas-kamaong nagpupugay kay 
Ka Bel ang daan-daan libong kasa- 
pi ng Partido Komunista ng Pilipi- 
nas, mga Pulang mandirigma ng Ba- 
gong Hukbong Bayan at milyun-mi- 
lyong rebolusyonaryong mamama- 
yan sa kalunsuran at kanayunan. [EB 


Mabuhay ang alaala, mga simulain at pakikibaka ni Ka Bel! 
Mabuhay ang uring manggagawa! 
Mabuhay ang masang anakpawis! 
Mabuhay ang rebolusyong Pilipino! 

